ASEMA JOSPA OLISIT KYLMÄ TAI PALAVA
Onko jokin elämänalue, jossa huomaat olevasi puolivälissä?
Keskellä voi olla turvallisinta, mutta se ei aina ole paras paikka.
Tänään puhun puolivälissä olemisesta.
Siellä on mukavinta, mutta voimmeko sieltä käsin siunata muita?
Rukoilen, että tämä opetus voisi muuttaa elämäsi.
Mitä asioita elämässäsi vihaat? Meidän ei tulisi vihata ihmisiä, -
mutta voimme vihata esimerkiksi vallitsevia asenteita.
Jos rakastamme Herraa, vihaamme Paholaisen tekoja.
Uskon, että koska Jumala rakastaa meitä, Hän vihaa asioita, -
jotka ovat tai toimivat meitä vastaan.
Voin sanoa jopa vihaavani ajatusta, että eläisin elämääni -
tai toimisin pastorina niin, että asiat vain pysyvät samalla tasolla.
Eräs apulaispastorimme, joka on edelleen hyvä ystäväni, -
sanoi kerran, kun seurakuntamme oli vielä pieni:
"Brian, olemme vakiintumisvaiheessa."
Vakiintumisvaiheessa! En pidä vakiintumisesta.
Pidän elämästä, kasvusta ja edistyksestä -
ja vihaan vanhan ylläpitämistä ja kaikkea, mikä haiskahtaakin siltä.
En inhoa vanhenemista sinänsä, itse asiassa jopa odotan, -
että hiukseni harmaantuvat ja näen elämän menevän eteenpäin.
Se on hyvä ja innostava ajatus.
Inhoan vain ajatusta, että minusta tulisi vanha -
siinä mielessä, että muuttuisin kyyniseksi ja kärttyisäksi.
Niinpä olen päättänyt, että minusta tulee iloinen vanhus.
En halua johtaa seurakuntaa, joka vanhenee -
ja jonka näky ja henki vanhenevat.
Ulkoiset puitteemme saattavat vanheta, mutta henki on tärkein.
Herra sanoo Efesoksen seurakunnalle Ilmestyskirjan luvussa 2:
"...olet hyljännyt ensimmäisen rakkautesi."
Rakkauden vastakohta on tietysti viha.
Mutta luulen, että vihaa enemmän ihmisiä sitoo välinpitämättömyys, -
erityisesti hengellisissä asioissa. Olemme jossain puolivälissä.
Olemme jumissa siellä, ja elämämme on tyhjää ja innotonta.
Rakkaus ilman intohimoa on vaikea tapa elää.
On kuin olisimme naimisissa, mutta välinpitämättömiä puolisoa kohtaan.
Kamala tilanne.
Ensirakkauden hylkäämisessä ja menettämisessä on eroa.
Ero on suurempi kuin usein kuvittelemme.
Olen tehnyt asioiden taakseni jättämisestä suorastaan taidetta.
Kerran lensin Bobbien kanssa Los Angelesiin.
Joku muukin oli mukana, mutta en muista, kuka.
Pakkasimme tavaroitamme bussiin, joka veisi meidät autovuokraamoon.
Olimme juuri päässeet pois lentokenttäalueelta, -
joka L.A.:ssa on iso, ja ajoimme pitkin päätietä, -
kun huomasin, että olin kiireessä jättänyt matkalaukkuni -
keskelle bussin vieressä ollutta kaistaa.
Laukkuni ei ollut reunakiveyksellä vaan keskellä tietä.
Revin hiuksiani ja huusin: "Unohdin laukkuni!"
Ehkä oli hyvä päivä, mutta bussissa oli muutama ihminen.
Muut olivat selvästi hyviä ystäviä. Heistä huolimatta kuski sanoi:
"Käydään hakemassa se." Käännyimme ympäri -
ja pujottelimme takaisin terminaaliin 7 kuin huviajelulla.
Kun pääsimme sinne, uskokaa tai älkää, laukkuni nökötti paikallaan.
Los Angelesin lentokentällä, keskellä tietä väärällä kaistalla.
Jätin sen, mutta kiitos Herran, en menettänyt sitä.
Saatamme myös lopulta menettää asiat, jotka jätämme.
Menetetyn ja hyljätyn rakkauden välillä on eroa.
Se, että mies menetti vaimonsa, tarkoittaa aivan muuta kuin -
se, että mies jätti vaimonsa. Aivan eri asia.
Se kertoo siitä, että hänestä on tullut välinpitämätön.
Rakkaudesta ei vain lähdetä noin vain.
Puolivälissä jumissa, se on kamala paikka.
Sieltä käsin on todella vaikea elää palavasti suhteessa Jumalaan, -
Hänen suunnitelmaansa ja kutsuunsa. Puolivälissä on vaikea olla.
Rakkaus vai viha? Usein rakkauden pahin vihollinen -
ei ole niinkään viha, vaan välinpitämättömyys.
Tila, jossa millään ei ole mitään väliä.
Mitä tulee jättämiseen, -
jättämisen ja menettämisen välillä on eroa, -
ja on surullista elää jätettyään jotain.
Ilmestyskirjan luvussa 3 Jeesus puhuu -
Laodikean seurakunnalle Johanneksen Patmoksella näkemän näyn kautta.
Tällä kertaa Hän sanoo: "Minä tiedän sinun tekosi: -
sinä et ole kylmä etkä kuuma. Kunpa olisitkin joko kylmä tai kuuma!
Mutta sinä olet haalea..." (Ilm. 3:15―16).
Haalea, yäk! Kuuma polttaa ja kylmä jäädyttää, -
mutta haalea on tylsää ja laimeaa, jossain puolivälissä.
Se ei ole mitään. Jos haluat uida, -
voit yhtä hyvin pulahtaa kylmään veteen.
Jos taas haluat kuumaan kylpyyn, kuuma vesi on hyvä, -
mutta haalea ei kelpaa.
Se ei ole sama asia.
Saatamme aliarvioida sitä, miten vaarallinen puoliväli voi olla.
Väittelyn keskellä ei ole mukava olla.
Monet teistä ovat kokeneet perheen hajotessa, -
että olette siinä keskellä ja teitä revitään kahteen suuntaan.
Snl. 18:24. "Paljon ystäviä ― vähän ystävyyttä, -
tosi ystävä on enemmän kuin veli."
Amplified Biblen mukaan ajatus on hiukan erilainen:
"Siitä, jolla on monta ystävää, tulee huono ystävä."
Tällainen ihminen yrittää olla kaikkien ystävä, -
ja häntä vedetään joka suuntaan. Näin hänestä tulee huono ystävä.
Ei monikaan meistä halua olla huono ystävä, -
mutta on vaikea antaa täyttä tukeaan ja rakkauttaan kaikille, -
koska silloin joudumme tasapainoilemaan kovasti -
pitääksemme kaikki tyytyväisinä. Tällaisessa tilanteessa on vaikeaa.
Jumala haluaa sinut asemaan, jossa voit siunata muita.
Jos haluamme, että Jumala voi laittaa meidät tuolle paikalle, -
meillä ei ole varaa asettua puolueettomalle maaperälle, -
niin että elämme rakkaudessa, josta puuttuu palavuus.
Tai, mitä tulee uskoomme ja suhteeseemme Jumalan kanssa, -
voimme olla elossa tai kuolleita, mutta puoliväli on sairasta.
Jeesus sanoi, että jos olemme haaleita, puolivälissä, -
Hän oksentaa meidät suustaan. Kovaa tekstiä, -
mutta niin Hän sanoo (Ilm. 3:16): "minä oksennan sinut suustani."
Kun meitä oksettaa, emme oikeasti halua kuolla, -
mutta tuntuu, että olemme kuolemaisillamme.
Emme ole oikein elossa, mutta hengitämme, eli emme ole kuolleita.
Olemme jossain siinä välissä, eikä siellä ole mukavaa.
Paavali kirjoittaa 2. Kor. 11:ssa korinttilaisille, -
jotka ovat juuri siellä, puolivälissä.
He ovat puolitiessä suhteessa Jumalaan, -
jota Paavali kuvaa sulhaseksi tai aviomieheksi.
Korinttilaisista, seurakunnasta hän puhuu -
morsiamena, puhtaana ja siveänä morsiamena.
Paavali on huolissaan, koska hänestä seurakunta on vaarassa -
jäädä jumiin kahden Jeesuksen väliin.
Tiedämme, että on vain yksi Jeesus, Hän on tie, totuus ja elämä, -
mutta Paavali puhuukin toisesta hengestä.
2. Kor. 11:4. "Jos joku tulee luoksenne -
ja julistaa toista Jeesusta kuin me olemme julistaneet, -
jos te saatte jonkin toisen hengen kuin sen, -
jonka olette jo saaneet, tai toisen evankeliumin..."
On vain yksi evankeliumi, yksi Jeesus ja yksi Pyhä Henki, mutta -
jotenkin korinttilaiset olivat onnistuneet jäämään puolitiehen.
Oli apostoleja, mitä mainioimpia apostoleja, -
joista puhun lisää hetken kuluttua.
Lisäksi oli Paavali, joka rakasti Herraa -
ja jota Jumala käytti voimallisesti.
Kuitenkin, mitä enemmän luemme Paavalista, sitä enemmän -
hän vaikuttaa jotenkin hankalalta, jopa kiusalliselta apostolilta.
Paavali puhuu näistä super- apostoleista jakeessa 5.
Siinä sanotaan, että opetuslapsilla on apostoleja, -
jotka tulevat eri hengessä -
ja lähestyvät evankeliumia eri näkökulmasta.
Lisäksi on Paavali, joka lähestyy evankeliumia Jumalan armosta käsin.
Paavali ikään kuin kohtaa heidät ja sanoo: "En minä kuitenkaan -
katso olevani mitenkään huonompi kuin nuo mainiot apostolit."
Paavalilla näköjään riittää itseluottamusta, -
koska hän ei pidä itseään lainkaan parhaita apostoleja huonompana.
New International Version -käännöksessä -
heitä kutsutaan "super-apostoleiksi".
He olivat kuin apostolien Rolls Royce.
Miksi he ovat super-apostoleja? Koska he olivat hyviä.
He olivat hyviä omassa voimassaan, taitavia puhujia.
He kerskuivat taidoillaan. He olivat hyviä ja tiesivät sen.
He olivat mainioimpia apostoleja, koska olivat niin lahjakkaita.
Heillä oli hyvä koulutus, he olivat syntyneet kultalusikka suussa.
He sanoivat olevansa Abrahamin sukua, -
ja he olivat erittäin älykkäitä ja täynnä tietoa.
Heillä oli paljon etuja puolellaan.
Ja kuitenkin Paavali sanoo, ettei näe itseään lainkaan -
näitä super-apostoleja huonompana, mutta kuunnelkaa tarkasti:
Sama Paavali, joka ei pidä itseään super-apostoleja huonompana, -
kuvaa itseään 1. Kor. 15:9:ssa "apostoleista vähäisimmäksi".
"Olenhan apostoleista vähäisin enkä edes ansaitse apostolin nimeä..."
Juuri ennen tätä hän sanoo olleensa viimeinen, joka tajusi, -
että Jeesus ristiinnaulittiin, nousi kuolleista ja on Pelastaja.
Paavali näki tämän viimeisenä.
Ja vielä 1. Timoteuskirjeen luvun 1 jakeessa 15 -
Paavali sanoo olevansa "syntisistä suurin":
"Tämä sana on varma ja vastaanottamisen arvoinen:
Kristus Jeesus on tullut maailmaan pelastamaan syntisiä, -
joista minä olen suurin."
Eli siis sama Paavali sanoo, ettei ole super-apostoleja huonompi, -
että hän on apostoleista vähäisin eikä edes ansaitse sitä nimeä -
ja että hän on syntisistä suurin.
Usein, kun rakkaudestamme Jumalaa kohtaan katoaa palavuus -
ja kun unohdamme, mistä tulemme ja millä pohjalla seisomme, -
saatamme katsoa vain Jumalalta saamiamme siunauksia, -
lahjoja, rahaa, mainetta, terveyttä tai elämää itsessään, -
avioliittoamme tai kaunista perhettämme.
Käännämme katseemme noihin asioihin ja unohdamme, mistä olemme tulossa.
Mutta Paavali, vaikkei ollut parhaita apostoleja huonompi, -
ei nähtävästi koskaan unohtanut olevansa myös syntisistä suurin, -
eikä sitä, että monessa mielessä hän oli apostoleista vähäisin.
Keskellä, puolivälissä oleminen on sitä, -
että kyllä, rakastamme Jumalaa, mutta emme niin kuin ennen.
Toisaalta emme ole luopuneetkaan Hänestä.
Olemme vain jossain siinä välissä.
Keskitymme siihen, mitä Jumala tekee, on tehnyt -
tai mitä uskomme Hänen tekevän, ja unohdamme, mistä lähdimme.
Saatamme olla hitaita näkemään Jumalan ihmeessä tai siunauksessa.
Mietipä sitä: Emme aina näe Jumalaa siunauksen takana.
Muutumme mielessämme nopeasti suurimmasta syntisestä -
mitä mainioimmaksi apostoliksi.
Meistä tulee parhaita asiantuntijoita neuvomaan, -
miten asiat pitäisi hoitaa. Olemme täynnä omaa taitoamme.
Taidoissa ja koulutuksessa ei ole mitään vikaa.
Paavalikin sanoo: "Jos haluan hullutella, -
voin minäkin kerskailla kuin nuo super-apostolit."
Hän sanoo myös, ettei ole heitä huonompi tai tietämättömämpi.
2. Kor. 11:6:ssa hän sanoo puhetaitonsa tosin olevan kehno -
ja olevansa kouluttamaton, mutta tietävänsä ainakin, mistä puhuu.
Hän oli täynnä tietoa ja hänellä oli sama tausta ja perintöosa.
Hänellä oli samat tiedot ja mahdollisuudet.
Itse asiassa hän saattoi käydä läpi enemmän koettelemuksia -
kuin mistä hän pystyi todistamaan. Hänellä oli kaikki tämä puolellaan.
2. Korinttilaiskirjeen luvuista 11 ja 12 päätellen -
Paavali näytti kulkeneen ontuen. Hän ei koskaan unohtanut, -
että ilman Jumalaa hän oli heikko ja sairas.
Hänellä oli jopa "piikki lihassa". (2. Kor. 12:7)
On esitetty monia teorioita siitä, mikä tai kuka tuo piikki oli, -
mutta joka tapauksessa se kulki hänen mukanaan jatkuvasti.
Jos luemme lukua 12 eteenpäin, Raamattu sanoo, että -
hän huusi Jumalan puoleen, rukoili, uskoi ja paastosi kolmesti, -
mutta piikki pysyi.
En usko, että tämä tarkoittaa Paavalin alistuneen tilanteeseen:
"Näin asiat ovat, Jumala ei voi mitään, olen sairas ja heikko, -
koska minulla on piikki lihassani", mutta hän sanoi:
"Sen tähden ylpeilen mieluimmin heikkoudestani..."
Hän tarkoitti, että jos hän ylpeilee, -
hän ylpeilee sillä, että ilman Jumalaa hänellä on heikkouksia.
Hän ei halunnut ylpeillessäänkään unohtaa, kuka oli ja mistä tuli.
Hän sanoi ylpeilevänsä, mutta hänen kielellään -
se tarkoittaa ylpeilemistä Jumalan hyvyydestä, ihmeistä ja armosta.
Hän tiesi paikkansa.
Hän sanoi olleensa viimeinen, joka tajusi, -
että Jeesus todella elää. (1. Kor. 15)
Hän sanoo jakeessa 5, että Pietari näki sen ensin, -
sitten muut 12 opetuslasta ymmärsivät.
Tässä vaiheessa Paavali ei ollut vielä mukana.
Sitten tulevat ne 500, jotka näkivät sen yhdellä kertaa -
ja joista osa oli jo nukkunut pois. (jae 6)
Sitten Jaakob tajusi asian, ja hänen jälkeensä apostolit (jae 7).
Paavali itse sanoo olleensa viimeinen, joka tajusi sen (jae 8).
Onneksi evankeliumissa luvataan: Viimeiset tulevat ensimmäisiksi.
Voimme jäädä puolitiehen niin monessa asiassa.
Voimme jäädä jumiin kahden eri mielipiteen väliin:
mikä on Jumalan siunaus ja mikä lähtöisin meistä?
Ei kukaan varmaan halua ajatella noin, -
mutta on helppo ottaa kunnia elämänmuutoksestaan -
unohtaen, että kyse on armosta.
Voimme jäädä monessa suhteessa kahden ääripään väliin niin, -
ettemme ole oikein kumpaakaan.
Jeesus haluaa meidän olevan joko kuumia tai kylmiä.
Jos olemme haaleita, emme ole oikein mitään.
Haaleudessa ei ole mitään kiinnostavaa.
Jos haluat muuttaa elämääsi, rohkaisen sinua astumaan esiin.
Älä tyydy tavanomaiseen tai puolivälissä olemiseen.
En halua itse olla sellainen.
Korinttilaiset olivat kahden eri mielipiteen välissä.
Heidän tapaansa elää uskoaan todeksi yritettiin vaikuttaa.
Paavali haastoi heitä muistamaan, että sen, mitä heillä oli, -
he olivat saaneet Jumalalta armosta.
Heti, kun alan miettiä, onko jokin omaa ansiotani vai Jumalan, -
olen puolivälissä. Siellä ei ole voimaa elää niin kuin haluaisin.
Jos huomaat olevasi jossain suhteessa puolitiessä, -
rohkaisen sinua hyppäämään sieltä pois.
Ala elää vaarallisesti niin, että voit vaikuttaa toisten elämään.
Saatat pystyä muuttamaan jonkun elämän.
Näin elämästäsi tulee innostavaa.
En ole aina elänyt muita varten, vaikka kasvoin kristityssä kodissa.
Perheeni piti sitä tärkeänä, vaikken itse tajunnut sitä.
Perheeni omistaa kaksi Harley Davidson -liikettä, -
yhden Porsche-liikkeen ja yhden BMW:n moottoripyöräliikkeen.
Meille on tärkeää tukea Jumalan valtakuntaa, -
ja se antaa meille lisää motivaatiota työhömme.
21-vuotiaana olin jonkin aikaa töissä Karibianmerellä.
Kun menin sinne, ajattelin huolehtivani itse elämästäni.
Se johti hämmennykseen.
Käännekohta tuli Barbadoksella. Se oli nöyryyttävä hetki.
Menin polvilleni tajutessani, että minun piti tehdä parannus.
Aloin käydä kirkossa. Muistan ensimmäisen kertani -
Hillsong-seurakunnassa. Gary puhui muista ihmisistä.
Vaimoni ja minä olimme rakentaneet upean talon, -
ja meistä oli tullut melko itsekkäitä.
Tuo sunnuntai muutti elämämme. Ymmärsimme, että kyse on muista.
Saimme iskun vasten kasvoja ja muutimme tärkeysjärjestystämme.
Päätin tukea nuorisotyötä. Avasin nuorisokeskuksen.
Sen koko on noin 4500 neliömetriä ja siellä on esiintymislava.
Keräsimme hankkeeseen 15 miljoonaa puntaa.
Hallitus käytti sitä mallina ja perusti 42 samanlaista keskusta.
Ilman suhdetta Jumalaan tätä ei olisi tapahtunut.
Tiedän, että monet tekevät hyvää ja välittävät yhteisöstään, -
mutta minä en ollut sellainen. On hienoa menestyä liike-elämässä, -
mutta se ei ole lopullinen päätepiste.
Haluan ansaita rahaa, jotta voisin nähdä Jumalan valtakunnan leviävän.
Löysin vapauden arvissasi.
Armossasi sovitit elämäni, -
sillä otit syntisen kruunun -
ja asetit oman kruunusi päähäni.
Siinä loisteliaan antautumisen hetkessä -
mursit kahleet minussa.
Minut nostettiin tuhkasta, -
ja elän tekosi vaikutuksista.
Ja siinä hetkessä avasit taivaat -
särkyneelle kerjäläiselle ja varkaalle.
Minut on nostettu raunioista ja -
löydän toivoni tekosi vaikutuksista.
Jos tiedät tämän, kohota kätesi ja laula kanssani:
Tiedän, että olet kanssani.
Tiedän, että rakkautesi valaisee tien.
Jeesus, tiedän, että olet kanssani.
Tiedän, että olet kanssani.
Tiedän, että rakkautesi valaisee tien.
Herätys: herääminen, virkoaminen, menneen kirkkauden palauttaminen.
Jotain tapahtuu sisälläsi.
Luonteesi kehittyy.
Juuresi kasvavat syvemmälle.
Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo:
murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja.
Ette ole enää sitä, mitä ennen. Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS
Hillsong-konferenssi 2013
Sydney, Lontoo, New York, Los Angeles
Kiitos, että katsoit ohjelman.
Rukoilen, että Jumala täyttää elämäsi -
armollaan, lupauksillaan ja siunauksellaan.
Muista, että Hän on puolellasi, ei sinua vastaan.
Jos uskot sen, paras on vielä edessä.
Suomennos: Anni Joukanen